Ian Watkins

Ian David Karslake Watkins (* 30. júl 1977, Merthyr Tydfil, Glamorganshire, Wales, Spojené kráľovstvo† 11. október 2025, Wakefield, West Yorkshire, Spojené kráľovstvo) bol rockový hudobník. Bol zakladajúci člen a spevák, textár waleskej alternatívnorockovej hudobnej skupiny Lostprophets. Watkins bol koncom roka 2012 obvinený zo sexuálneho zneužívania detí.

Hoci spočiatku tvrdil, že je nevinný, v novembri 2013 bola rozkódovaná ukrytá časť pevného disku z jeho laptopu a objavené filmové materiály, ktoré ho jednoznačne usvedčili z pedofílie. Pod ťarchou dôkazov sa Watkins napokon priznal. Jeho bývalí spoluhráči nad ním vyjadrili sklamanie a znechutenie a vysvetlili, že hoci bol zložitou osobnosťou a spolupráca s ním bola za posledné roky existencie kapely namáhavá, o jeho zločinoch vôbec netušili. Watkins bol odsúdený na súhrnný trest 35 rokov, z toho 29 nepodmienečne.

Skupina v októbri 2013 prostredníctvom sociálnej siete Facebook oznámila, že končí. V júli 2014 bývalí členovia kapely oznámili, že pokračujú pod názvom No Devotion.

Zomrel 11. októbra 2025 po útoku nožom vo väznici v meste Wakefield.

 Referencie 

 Pozri aj 
 Lostprophets

 Externé odkazy 
 Ian Watkins na Twitteri 

Kategória:Waleskí heavymetaloví speváci
Kategória:Waleskí heavymetaloví bubeníci
Kategória:Waleskí heavymetaloví klávesisti
Kategória:Waleskí rockoví speváci
Kategória:Waleskí rockoví bubeníci
Kategória:Waleskí rockoví klávesisti
Kategória:Britskí zločinci
Kategória:Väzni
Kategória:Obete vrážd